Хүсэлт гаргах нь

Миний бие Мөнхцэцэг овогтой Бат-ирээдүй нь Идэр их сургуулийн Программ хангамжийн 4-р курсийн оюутан болно. Ар гэрийн нөхцөл байдлын улмаас энэ жилийн сургалтын төлбөрөө Оюутны хөгжлийн зээлээр төлөхөөр хүсэлт гаргасан бөгөөд холбогдох баримт материалыг 2024 оны 9-р сарын 24-ний өдөр сургалтын албанд бүрдүүлж өгсөн болно. Сургалтын албаны дарга Дэлгэрмаагаас лавлахад, уг зээлийн санхүүжилт нь эхний улиралд багтан орж ирэх тул сургалтын төлбөр төлсөн гэсэн тодорхойлолт одоогоор гаргах боломжгүй байна гэж мэдэгдсэн. Харин Идэр их сургуульд сурдаг нь үнэн гэсэн тодорхойлолт болон хичээлийн идэвхээ шалгуулах зорилгоор дүнгийн хуудас мөн иргэний үнэмлэхийн лавлагааг хавсарган хүргүүлж байна.

Өмнөх 1, 2, 3-р курсийн төлбөрийг ар гэрийнхээ дэмжлэгтэйгээр бэлнээр төлж ирсэн боловч энэ удаад гэр бүлийн санхүүгийн хүндрэлээс шалтгаалан 4-р курсийн төлбөрийг шууд бэлнээр төлөх боломжгүй болсон. Гэсэн хэдий ч Оюутны хөгжлийн зээлийн санхүүжилтээр сургалтын төлбөрийг бүрэн төлөх боломжтой байгаа тул энэ жилийн цэргийн албанаас чөлөөлж, цэргийн алба хаах хугацааг хойшлуулан боловсролын үйл ажиллагаагаа үргэлжлүүлэн суралцах боломжийг олгохыг хүндэтгэн хүсэж байна.

Таныг энэхүү хүсэлтийг хүлээн авч, надад энэ жил цэргийн албанаас чөлөөлөхийг хүндэтгэн хүсэж байна.

Хүндэтгэсэн: Мөнхцэцэг овогтой Бат-ирээдүй  
Идэр Их Сургуулийн Программ хангамжийн 4-р курсийн оюутан  
Утас: 80901860

2024.9.24